চাকরির প্রলোভনে মহিলাকে রাজস্থানে বিক্রি, জগদ্দলে হুলুস্থুল কাণ্ড

উত্তর ২৪ পরগনা: ভিন রাজ্যে চাকরি দেওয়ার নাম করে প্রতারণা (Fraud)। চাকরি তো নয়ই, তার জায়গায় এক মহিলাকে বিক্রি করে দেওয়ার অভিযোগ উঠল আরেক মহিলার বিরুদ্ধে। এই চাঞ্চল্যকর ঘটনা ঘটেছে উত্তর ২৪ পরগনা (North 24 Parganas) জেলার জগদ্দল এলাকায়। ইতিমধ্যে অভিযোগ দায়ের হয়েছে থনায়। তদন্তে নেমছে জগদ্দল থানার (Jagaddal Police Station) পুলিশ।

অভিযোগ অনুযায়ী, জগদ্দলের আতপুর রাজবাড়ি মাঠ এলাকার বাসিন্দা পূজা রাজভরকে ফুল্লরা নামে এক প্রতিবেশী মহিলা রাজস্থানে এক রোগীর দেখাশোনার চাকরির প্রলোভন দেখান। তিনি পূজাকে আশ্বাস দেন যে, এই চাকরিতে ভালো পারিশ্রমিক পাওয়া যাবে। ফুল্লরার কথায় বিশ্বাস করে পূজা রাজভর পরিবারের সঙ্গে আলোচনা করে রাজস্থানে যাওয়ার সিদ্ধান্ত নেন।

আরও পড়ুন: পদ্ম শিবির ছেড়ে ঘাসফুল শিবিরে হলদিয়ার বিধায়ক তাপসী মণ্ডল

গত ১৮ই ফেব্রুয়ারি পূজা তাঁর স্বামীর সঙ্গে রাজস্থানে যান। কিন্তু মাত্র চারদিন পর, অর্থাৎ, ২২শে ফেব্রুয়ারি, তাঁর স্বামী একা ফিরে আসেন। এরপরেই ঘটে চরম বিপত্তি। পরিবারের অভিযোগ, রাজস্থানে পৌঁছনোর পর পূজার পরিচয়পত্র লুকিয়ে তাঁকে অন্য এক ব্যক্তির সঙ্গে জোরপূর্বক বিয়ে দিয়ে দেওয়া হয় এবং মোটা টাকার বিনিময়ে বিক্রি করে দেওয়া হয়।

ঘটনার কথা জানাজানি হতেই পূজার স্বামী ও এক আত্মীয় তাঁকে ফিরিয়ে আনার জন্য রাজস্থানে যান। কিন্তু অনেক চেষ্টা করেও তাঁরা পূজাকে উদ্ধার করতে পারেননি। এই ঘটনায় পূজার পরিবারের পক্ষ থেকে স্থানীয় জগদ্দল থানায় একটি লিখিত অভিযোগ দায়ের করা হয়েছে। পুলিশ ইতিমধ্যে অভিযোগের ভিত্তিতে তদন্ত শুরু করেছে এবং অভিযুক্ত ফুল্লরা নামক মহিলাকে নজরে রেখেছে।

দেখুন আরও খবর: